Държавен вестник, бр. 79, 2002 г., стр. 5

Б Р О Й  79
Д Ъ Р Ж А В Е Н   В Е С Т Н И К
С Т Р .  5
§ 22. Член 31 се изменя така:
“Чл. 31. (1) Ловните сдружения по чл. 30, ал. 4
могат да учредяват на доброволен принцип ре-
гионални ловни сдружения и национално лов-
но сдружение.
(2) Национално ловно сдружение е това сдру-
жение, което обединява ловни сдружения, в
които броят на членуващите ловци е повече от
половината от общия брой на регистрираните в
страната лица, придобили право на лов.
(3) Ловните сдружения по ал. 1 са юридически
лица, регистрирани при условията и по реда на
Закона за юридическите лица с нестопанска цел.
(4) Националното ловно сдружение пред-
ставлява ловците, сдружени при условията на
ал. 2, и защитава техните интереси на нацио-
нално и международно равнище, както и осъ-
ществява дейности във връзка с обучението,
повишаване на ловната култура на своите чле-
нове, популяризиране на ловния спорт, съдей-
ствие за запазване на екосистемите и обогатя-
ване на дивечовите запаси.”
§ 23. Член 32 се изменя така:
“Чл. 32. (1) Лицата по чл. 30, ал. 4 и чл. 31, ал. 3
не могат да участват в търговски дружества и в
други лица, регистрирани по Търговския закон.
(2) Лицата по чл. 30, ал. 4 и чл. 31, ал. 3 мо-
гат да учредяват търговски дружества без пра-
во на непарична вноска в тях. Реализираната
печалба от дейността на търговските дружест-
ва се разпределя за постигане на определените
в устава цели на ловните сдружения.”
§ 24. Член 34 се изменя така:
“Чл. 34. Дивечът в страната се стопанисва от
държавните дивечовъдни станции, държавни-
те лесничейства, лицата по чл. 11 и ловните
сдружения по чл. 30, ал. 4 и по чл. 31, ал. 1.”
§ 25. Член 35 се изменя така:
“Чл. 35. Държавните дивечовъдни станции
и лицата по чл. 11 стопанисват дивеча в опреде-
лените им ловностопански райони и обособени
бази за интензивно стопанисване на дивеча.”
§ 26. Член 36 се изменя така:
“Чл. 36 (1) Държавните лесничейства стопа-
нисват дивеча в определени със заповед на на-
чалника на Националното управление по гори-
те дивечовъдни участъци по чл. 10 и обособени
бази за интензивно стопанисване на дивеча в
района им на дейност.
(2) Държавните лесничейства предоставят
стопанисването на дивеча чрез пряко договаря-
не на ловните сдружения по чл. 30, ал. 4 в лов-
ностопанските райони и обособени бази за ин-
тензивно стопанисване на дивеча, извън тези
по ал. 1 и чл. 35.
(3) Условията и редът за пряко договаряне
за стопанисване на дивеча се уреждат в правил-
ника за прилагане на закона.”
§ 27. В чл. 41 ал. 2 и 3 се изменят така:
“(2) Разселването на дивеч се извършва за
опресняване на кръвта, задивечаване, поддър-
жане на биоразнообразие и ловуване по еже-
годна програма, утвърдена от началника на
Националното управление по горите, при усло-
вия и по ред, определени в правилника за при-
лагане на закона. Разселването и ползването се
осъществяват под контрола на държавните лес-
ничейства, държавните дивечовъдни станции и
ловните сдружения по чл. 30 и 31.
(3) За отстрела на разселения дивеч за лову-
ване се утвърждава допълнителен план за пол-
зване, като лицата, които го стопанисват, не
заплащат вноска за ползването му.”
§ 28. В чл. 42 се правят следните изменения
и допълнения:
1. Досегашният текст става ал. 1.
2. Създават се ал. 2 и 3:
“(2) Министърът на земеделието и горите
издава наредба за условията и реда за производ-
ство на дивеч във фермерни условия и полусво-
бодно развъждане.
(3) Профилактиката на дивеча се извършва
съгласно утвърдена от министъра на земеде-
лието и горите държавна профилактична прог-
рама съгласно Закона за ветеринарномедицин-
ската дейност.”
§ 29. Създава се чл. 42а.
Чл. 42а. (1) Началникът на Националното
управление по горите създава поделение Наци-
онална научноизследователска станция по лов-
но стопанство, биология и болести на дивеча,
което е самостоятелно юридическо лице.
(2) Националната научноизследователска
станция по ловно стопанство, биология и бо-
лести на дивеча е специализирана за научноиз-
следователска, диагностична и консултантска
дейност по:
1. ловно стопанство, биология, технологии
за отглеждане и развъждане на дивеча;
2. болести и мониторинг върху устойчивото
развитие на дивеча и зоопрофилактика.
(3) Устройството и редът за осъществяване
дейността на Националната научноизследова-
телска станция по ловно стопанство, биология
и болести на дивеча се уреждат с правилник,
издаден от началника на Националното управ-
ление по горите.”
§ 30. В чл. 43 ал. 2 се изменя така:
“(2) Ловуване е убиване, улавяне, преследва-
не и нараняване на дивеч, както и вземане,
пренасяне, укриване, превозване на намерен,
ранен и убит дивеч или на разпознаваеми части
от него, събиране и вземане на яйца от птици—
обект на лов.”
§ 31. В чл. 44 ал. 5 се изменя така:
“(5) Хайки се организират от лицата, стопа-
нисващи дивеча, по тяхна инициатива, по иска-
не на общинската администрация или на Наци-
оналната ветеринарномедицинска служба. За
провеждане на хайка се издава заповед от дирек-
тора на държавното лесничейство или на дър-
жавната дивечовъдна станция, съгласувана със
съответното регионално управление на горите.”
§ 32. В чл. 45 се правят следните изменения:
1. В ал. 1 думите “местния дивеч” се заменят
с “дивеча”.